A BIZOTTSÁG JELENTÉSE az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK rendelet 2012. évi alkalmazásáról /* COM/2013/0515 final */





A BIZOTTSÁG JELENTÉSE az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK rendelet 2012. évi alkalmazásáról E jelentés az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK rendelet[1] 17. cikkének (1) bekezdése alapján készült a 2012. évre vonatkozóan, és a mellékletben összefoglalt statisztikai adatokra támaszkodik. E statisztikai adatok a kérelmek számát jelzik, nem pedig a kért dokumentumok számát. A gyakorlatban a kérelmek irányulhatnak egyetlen dokumentumra, vagy egy adott eljárás összes ügyiratára is, amely több ezer dokumentumot tartalmazhat. A statisztikai adatok az adott kérelem benyújtásának idején már nyilvánosan elérhető dokumentumokhoz való hozzáférésre vonatkozó kérelmeket nem tartalmazzák. Az ügyek 83%-ban a kért dokumentumokat a kezdeti szakaszban hozzáférhetővé tették. A megerősítő szakaszban az ügyek 43%-ában adtak teljes vagy részleges hozzáférést. 1. Nyilvántartások és internetes oldalak 1.1. A 2012-es év folyamán 17,940 új dokumentumot vettek fel a bizottsági dokumentumok nyilvántartásába (lásd a mellékletben szereplő 1. táblázatot). 1.2. Az 1049/2001/EK rendelet 17. cikkének (1) bekezdése szerint a Bizottságnak éves jelentéseiben meg kell adnia a birtokában lévő azon dokumentumok számát, amelyek a rendelet 9. cikkének (1) bekezdésének meghatározása szerint „minősített” dokumentumok[2], és ezért nem vették fel őket a nyilvántartásba. A Bizottság nyilvános nyilvántartása a COM, SEC, C, JOIN, SWD, OJ és PV jelzetű dokumentumokra terjed ki. 2012-ben a Bizottság nem hozott létre és nem kapott a fenti dokumentumtípusokba tartozó minősített dokumentumokat. 1.3. Az alábbi táblázat ismerteti az EUROPA szerver „Átláthatóság és a dokumentumokhoz való hozzáférés” elnevezésű weboldalának látogatottságára vonatkozó 2012. évi adatokat: || Látogatók száma || Látogatások száma || Letöltött oldalak Összesen || 33.903 || 40.605 || 213.244 Havi átlag || 2.825 || 3.384 || 17.770 2. A többi intézménnyel való együttműködés a rendelet alapján A rendelet 15. cikkének (2) bekezdése szerint létrehozott intézményközi bizottság 2012-ben nem tartott politikai szintű ülést. A három intézmény (az Európai Parlament, a Tanács és a Bizottság) között igazgatási szinten rendszeres volt a kapcsolattartás a tapasztalatok megosztása, a legjobb gyakorlatok kidolgozása és a rendelet egységes alkalmazásának biztosítása érdekében. 3. A hozzáférési kérelmek elemzése 3.1. 2012-ben a kezdeti szakaszban beküldött hozzáférésre irányuló kérelmek száma csökkent (a 2011. évi 6447-ről 2012-ben 6014-re). Az 1049/2001/EK rendelet alapján adott válaszok száma 2012-ben 5274, 2011-ben pedig 6055 volt. 3.2. A megerősítő szakaszt illetően a beérkezett kérelmek száma jelentősen, azaz közel 39 %-kal nőtt (2012-ben 229 új megerősítő kérelem érkezett, összevetve a 2011-ben kapott 165 kérelemmel). A megerősítő kérelmekre adott válaszok teljes száma összhangban volt a beérkezett kérelmek számával (2012-ben 202 ügyet, 2011-ben pedig 162 ügyet zártak le.) Ezek közül 160 válasz (79 %) az 1049/2001/EK rendelet alapján a dokumentumokhoz való hozzáférést megerősítő határozat volt. Számuk 2012-ben 11 %-kal nőtt 2011-hez képest, amikor 144 ilyen határozatot adtak ki. (lásd a mellékletben szereplő 5.táblázatot.) 3.3. 2012-ben a Bizottság Főtitkárságához és az Egészségügyi és Fogyasztóvédelmi Főigazgatósághoz érkezett a legtöbb első kérelem (12,10%, illetve 7,28%), majd szorosan ezt követte a Versenypolitikai Főigazgatóság az első kérelmek 6,81 %-ával, valamint a Környezetvédelmi Főigazgatóság 6,61 %-kal. Érdemes megjegyezni, hogy az Adóügyi és Vámuniós Főigazgatóság dokumentumaihoz való hozzáférési kérelmek száma csökkent (2011-ben ide érkezett a legtöbb kérelem), ugyanakkor a Versenypolitikai Főigazgatóság dokumentumai iránti érdeklődés továbbra is igen magas maradt. 3.4. A tudományos körök ismét a kérelmezők legaktívabb csoportjának bizonyultak, az első kérelmek 22,70 %-át benyújtva (a 2011. évi 25,73%-hoz képest). Ahogy a korábbi években is, őket a kérelmek teljes számának 13,58%-át (2011-ben 11,30%-át) benyújtó ügyvédi irodák és a 10,32 %-át (2011-ben 8,59%-át) benyújtó civil társadalmi szervezetek (nem kormányzati szervezetek, érdekcsoportok) követik. A kérelmek 33,83%-a esetében a kérelmezők társadalmi-szakmai háttere nincs meghatározva. (Lásd a mellékletben szereplő 8. táblázatot.) 3.5. Az első kérelmek földrajzi megoszlása szintén jelentős hasonlóságot mutat az előző évek adataival, és a legnagyobb arányban Belgiumból érkező kérelmek száma (21,85%) enyhén nőtt. 2011-hez képest az Olaszországból érkező kérelmek száma jelentősen csökkent (2011-ben 12,37%, míg 2012-ben 7,54%). Németország (14,04%) és az Egyesült Királyság (10,17%) kivételével egyetlen tagállam sem lépte túl a kérelmek 10%-át, a legtöbb kérelem a legnépesebb tagállamokból érkezett: Franciaországból, Spanyolországból és Lengyelországból. Az EU-10 és EU-2 tagállamokból érkező kérelmek aránya továbbra is valamivel alacsonyabb az EU-15 tagállamok azonos arányánál. (Lásd a mellékletben szereplő 9. táblázatot.) 4. A hozzáférési jogra vonatkozó kivételek alkalmazása 4.1. 2012-ben az első fokon teljes mértékben elutasított kérelmek aránya enyhén emelkedett az előző évhez képest (2012-ben 16,91%, míg 2011-ben 12,18%). Négy ügyből majdnem háromban teljes hozzáférést biztosítottak (74,48 %, összevetve a 2011. évi 80,20%-kal), miközben a részlegesen hozzáférhetővé tett dokumentumok aránya kis mértékben növekedett a korábbi évekhez viszonyítva, elérve a 8,61 %-ot (a 2011. évi 7,62 %-hoz képest). (Lásd a mellékletben szereplő 3. táblázatot.) 4.2. Enyhén nőtt azon ügyek száma, amelyekben a megerősítő kérelmet követve a Bizottság megváltoztatta a szolgálatai álláspontját azáltal, hogy teljes mértékben hozzáférhetővé tette a korábban elutasított dokumentumokat (18,75% a 2011. évi 14,58 %-hoz képest). Ezen felül nőtt azon ügyek száma, amelyekben az elutasítást teljes mértékben megerősítették, és sokkal kevesebb ügyben engedélyeztek szélesebb körű hozzáférést a megerősítő kérelmet követően. (Lásd a mellékletben szereplő 6. táblázatot.) 4.3. A Bizottság döntéshozatali eljárásának védelme (4. cikk (3) bekezdése) ugyan az előző évvel összehasonlítva viszonylag kisebb százalékot képvisel a kérelem elutasításának indokai között (25,15% a 2011. évi 25,73 %-hoz képest), a leggyakrabban hivatkozott kivételek sorrendjében másodikként szerepel, az ellenőrzések, vizsgálatok és könyvvizsgálatok céljából történő védelemre vonatkozó kivétel mögött (4. cikk (2) bekezdésének harmadik francia bekezdése), amely az ügyek 25,32%-át jelentette (2011-ben ez 21,90 % volt). (Lásd a mellékletben szereplő 7. táblázatot.) 4.4. A kereskedelmi érdekek védelmére alapozott elutasítások aránya viszonylag stabil, a 2011-es 16,83%-hoz képest az elutasítások 16,94%-át teszi ki. Másrészt a nemzetközi kapcsolatok védelmére alapozott elutasítások aránya jelentősen csökkent (a 2011-es 12,02%-hoz képest 3,58% volt). (Lásd a mellékletben szereplő 7. táblázatot.) 4.5. A hozzáférési kérelem elutasításának megerősítésekor a legfőbb indokok – ahogy a korábbi években is – a vizsgálatok céljának védelme volt (a 4. cikk (2) bekezdésének harmadik francia bekezdése) (45,10 %, míg 2011-ben 32,68 %). (Lásd a mellékletben szereplő 7. táblázatot.) – A Bizottság döntéshozatali eljárásának védelmére az ügyek 15,69%-ában hivatkoztak (ez 2011-hez képest csökkenést jelent). E tendencia azonban csak azokat az ügyeket érinti, amelyekben a döntéshozatali eljárás folyamatban volt (6,54%, míg az előző élvben 15,33%). Meg kell jegyezni, hogy nőtt a belső használatra korlátozott állásfoglalásokat érintő azon ügyek száma, amelyekben már határozat született (9,15%, míg 2011-ben 4%). – Csökkenés észlelhető a személyiség és a magánszemély becsületének védelmét illetően (10,46% a 2011. évi 20,67 %-hoz képest). Másrészt a kereskedelmi érdekek védelmére viszonylag kevesebb alkalommal hivatkoztak az előző évhez képest (11,76 %, összevetve a 2011. évi 14,66 %-kal). A bírósági eljárások és jogi tanácsadás védelmére vonatkozó kivétel tekintetében igen jelentős emelkedés volt tapasztalható: a 2011. évi 1,33%-hoz képest 2012-ben ez az arány 7, 84% volt. 5. Az európai ombudsmanhoz benyújtott panaszok 5.1. Az ombudsman 2012-ben az alábbi 18 panaszt zárta le a dokumentumokhoz való hozzáférési kérelmek bizottsági elbírálásával kapcsolatban: 10 ügy, amelyet kritikai és/vagy egyéb megjegyzéssel zárt le 2293/2008/(BB)(FOR)TN || 1972/2009/ANA || 914/2009/(IP)(EIS)ER || 2299/2010/(IP)(EIS)ER 682/2010/(TS)TN || 339/2011/AN || 388/2011/(PMC)(IP) (EIS)ER || 1472/2011/(PMC)(PB)MMN 2466/2011/ER || 173/2012/VL || || 8 ügy, amelyet további intézkedés nélkül zárt le 3097/2009/(JF)(IP)EIS || 127/2010/VIK || 849/2010/KM || 1161/2010/BEH 1683/2010/(ELB) MMN || 1767/2010/(IP)(EIS) ER || 1459/2011/JF || 414/2012/MMN 5.2. Az év folyamán az ombudsman 20 olyan új vizsgálatot indított, ahol a panasz tárgya első- vagy másodsorban a dokumentumokhoz való hozzáférés volt. 6. Bírósági felülvizsgálat Ahogy az előző években, 2012-ben is jelentős számú új határozat született[3]. 6.1. A Bíróság az Agrofert-ügyben[4], az Editions Odile Jacob-ügyben[5] és az IFAW-ügyben[6] a fellebbezési eljárás során három fontos ítéletet hozott. Az első két ítélet a versenypolitikát érinti, a harmadik ítéletben a Bíróság értelmezte az egy adott tagállamból származó dokumentumok közzététele elleni tagállami kifogások értékelését. A Bíróság végzéssel elutasította a keresetet a C-208/11P. sz. ügyben (nyilvánvalóan megalapozatlan) és a C-554/11P. sz. ügyben (nyilvánvalóan elfogadhatatlan); mindkét ügyben az Internationaler Hilfsfonds indított keresetet a Bizottság ellen. 6.2. A Törvényszék a hozzáférési joghoz kapcsolódóan 6 ítéletet hozott: a T-59/09. sz., Németország kontra Bizottság ügyben 2012. február 14-én hozott ítélet || a T-529/09. sz., In 't Veld kontra Tanács ügyben 2012. május 4-én hozott ítélet (a Bizottság beavatkozott a Tanács álláspontjának támogatása érdekében) || a T-344/08. sz., EnBW kontra Bizottság ügyben 2012. május 22-én hozott ítélet a T-6/10. sz., Sviluppo Globale kontra Bizottság ügyben 2012. május 22-én hozott ítélet || a T-300/10. sz., Internationaler Hilfsfonds kontra Bizottság ügyben 2012. május 22-én hozott ítélet || a T-167/10. sz., European Dynamics kontra Bizottság ügyben 2012. december 6-án hozott ítélet 6.3. Három ügyben a Törvényszék elrendelte azok törlését a nyilvántartásból, mivel a felperes elállt a keresettől: T-362/11. sz. Stichting Greenpeace Nederland és PAN Europe kontra Bizottság ügy || T-337/09 sz. Colegio Official de Farmaceuticos kontra Bizottság ügy || T-333/12. sz. Soltau kontra Bizottság ügy 6.4. Az alábbi három ügyben a Törvényszék végzésében kimondta, hogy keresetről már nem szükséges határozni. T-330/11. sz. Mastercard kontra Bizottság ügy || T-341/11. sz. Ecologistas en Acción kontra Bizottság ügy || T-180/10. sz. Nickel Institute kontra Bizottság ügy 6.5. Három ügyben a keresetet a Törvényszék végzésében elutasította: T-359/10. sz. Ecologistas en Acción-CODA kontra Bizottság ügy (nyilvánvalóan megalapozatlan) || T-278/11. sz. ClientEarth kontra Bizottság ügy (nyilvánvalóan elfogadhatatlan) || T-17/10. sz. Gerald Steinberg kontra Bizottság ügy (részben nyilvánvalóan elfogadhatatlan és részben nyilvánvalóan megalapozatlan) 6.6. A Bizottság 1049/2001/EK rendelet alapján hozott határozatai ellen 14 újabb keresetet indítottak: T-185/12. sz. HUK-Coburg Haftpflicht-Unterstützungs-Kasse kraftfahrender Beamter Deutschlands a.G. in Coburg kontra Bizottság ügy || T-188/12. sz. Patrick Breyer kontra Bizottság ügy || T-306/12. sz. Spirlea kontra Bizottság ügy T-333/12. sz. Soltau kontra Bizottság ügy || T-402/12. sz. Carl Schlyter kontra Bizottság ügy || T-418/12 sz. Jürgen Beninca kontra Bizottság ügy [A Törvényszék a 2013. február 19-i végzésében kimondta, hogy a keresetről már nem szükséges határozni, és az ügyet törölte a nyilvántartásból] T-419/12. sz. LVM Landwirtschaftlicher Versicherungsverein Münster aG kontra Bizottság ügy || T-420/12 sz. VHV Allgemeine Versicherung AG kontra Bizottság ügy || T-421/12 sz.Württembergische Gemeinde-Versicherung aG kontra Bizottság ügy T-476/12. sz. Saint-Gobain Glass Deutschland GmbH kontra Bizottság ügy || T-482/12. sz. Internationaler Hilfsfonds e.V.c kontra Bizottság ügy || T-498/12. sz. Tourisme Consortium Loutraki SA Gouvernement local - Loutraki SA - Club Hôtel et Hôtel Casino Loutraki et Entreprises Touristiques AE kontra Bizottság ügy T-526/12. sz. AXA Versicherung AG kontra Bizottság ügy || T-561/12. sz. Jürgen Beninca kontra Bizottság ügy || 6.7. Emellett egy újabb fellebbezést nyújtottak be a Bírósághoz a Törvényszék végzéseivel/ítéleteivel szemben. C-365/12P. sz. Bizottság kontra EnBW Energie Baden-Württemberg AG e.a || || 7. Következtetések A kilenc éve tartó – 500-ról körülbelül 6500-ra való – folyamatos emelkedés után a hozzáférésre irányuló kérelmek száma 2010-ben és 2011-ben azonos szinten maradt, mostanra pedig 6000-re csökkent. Továbbra is a Bizottság kezelte messze a legtöbb hozzáférésre irányuló kérelmet. Másrészt a megerősítő kérelmek száma növekedett. A kérelmezők jobban tudatában vannak azon törvényes joguknak, hogy fellebbezhetnek a Bizottság első határozata ellen. Mindez az jelezheti, hogy a Bizottság – a különféle módokon és fórumokon keresztül, ideértve a dokumentumokhoz való hozzáférést is – egy stabil és ismert átláthatósági keretet alakított ki. A 2011-ben elért eredményekre építve a Bizottság jogalkotási tevékenységének aktív átláthatóságát 2012-ben tovább növelték. Ennek eredményeként a hozzáférésre irányuló első kérelmek jelentős része, és szinte valamennyi megerősítő kérelem az uniós jog alkalmazásának nyomon követése terén végzett bizottsági tevékenységeket érinti, ideértve különösen a versenypolitika végrehajtását. Az ilyen ügyekben a Bizottságnak meg kell találnia a megfelelő egyensúlyt tevékenységei átláthatóságának biztosítása, valamint a Szerződések által ráruházott feladatok kellő végrehajtása között. MELLÉKLET Az 1049/2001/EK rendelet alkalmazására vonatkozó statisztikák 1. A nyilvántartásba vett dokumentumok száma || Bizottság || SEC || C || JOIN || SWD || OJ || PV || Összesen 2012 || 1832 || 1429 || 13542 || 53 || 859 || 130 || 95 || 17940 Első kérelmek 2. A beérkezett és elbírált kérelmek || 2010 || 2011 || 2012 Beérkezett kérelmek || 6361 || 6477 || 6014 Válaszok[7] [8] || 7148 || 7075 || 6334 Az 1049/2001/EK rendelet alapján adott válaszok || 6127 || 6055 || 5274 3. Eredmény || 2010 || 2011 || 2012 No || % || No || % || No || % Hozzáférés megadása || 5034 || 82.16 || 4856 || 80.20 || 3928 || 74.48 Hozzáférés megtagadása || 764 || 12.47 || 737 || 12.18 || 892 || 16.91 Részleges hozzáférés || 329 || 5.37 || 462 || 7.62 || 454 || 8.61 Összesen || 6127 || 100 || 6055 || 100 || 5274 || 100 4. Az elutasítások megoszlása az alkalmazott kivétel szerint (%) || 2010 || 2011 || 2012 A 4. cikk (1) bekezdése a) pontjának első francia bekezdése – A közbiztonság védelme || 1.94 || 2.40 || 1.34 A 4. cikk (1) bekezdése a) pontjának második francia bekezdése – Védelmi és katonai ügyek védelme || 0.14 || 0.39 || 0.11 A 4. cikk (1) bekezdése a) pontjának harmadik francia bekezdése – A nemzetközi kapcsolatok védelme || 9.83 || 12.02 || 3.58 A 4. cikk (1) bekezdése a) pontjának negyedik francia bekezdése – A pénzügyi, monetáris vagy gazdaságpolitika védelme || 2.15 || 1.88 || 1.40 A 4. cikk (1) bekezdésének b) pontja – A személyiség és a magánszemély becsületének védelme || 9.76 || 8.90 || 14.65 A 4. cikk (2) bekezdésének első francia bekezdése – A kereskedelmi érdekek védelme || 11.84 || 16.83 || 16.94 A 4. cikk (2) bekezdésének második francia bekezdése – A bírósági eljárások és jogi tanácsadás védelme || 7.32 || 6.76 || 9.84 A 4. cikk (2) bekezdésének harmadik francia bekezdése – Az ellenőrzések, vizsgálatok és könyvvizsgálatok céljának védelme || 26.63 || 21.90 || 25.32 A 4. cikk (3) bekezdésének első albekezdése – Döntéshozatali eljárás, még nem született határozat || 16.80 || 17.15 || 20.23 A 4. cikk (3) bekezdésének második albekezdése – Döntéshozatali eljárás, már született határozat: az érintett intézményen belüli tárgyalások és előzetes egyeztetések részét képező, belső használatra korlátozott állásfoglalások || 9.62 || 8.58 || 4.92 A 4. cikk (5) bekezdése – tagállami / harmadik felek részéről történő elutasítás || 3.94 || 3.18 || 1.67 Összesen || 100 || 100 || 100 Megerősítő kérelmek 5. A beérkezett és elbírált kérelmek || 2010 || 2011 || 2012 Beérkezett kérelmek || 181 || 165 || 229 A kérelmekre adott válaszok || 152 || 162 || 202 A megerősítő kérelmekre vonatkozóan az 1049/2001/EK rendelet alapján hozott határozatok || 122 || 144 || 160 6. Eredmény || 2010 || 2011 || 2012 No || % || No || % || No || % Megerősítés || 61 || 50 || 61 || 42.36 || 91 || 56.88 Részleges felülvizsgálat || 42 || 34.43 || 62 || 43.05 || 39 || 24.38 Teljes felülvizsgálat || 19 || 15.57 || 21 || 14.58 || 30 || 18.75 Összesen || 122 || 100 || 144 || 100 || 160 || 100 7. Az elutasítások megoszlása az alkalmazott kivétel szerint (%) || 2010 || 2011 || 2012 A 4. cikk (1) bekezdése a) pontjának első francia bekezdése – A közbiztonság védelme || 2,67 || 1.33 || 1.31 A 4. cikk (1) bekezdése a) pontjának második francia bekezdése – Védelmi és katonai ügyek védelme || 0 || 2.00 || 0.65 A 4. cikk (1) bekezdése a) pontjának harmadik francia bekezdése – A nemzetközi kapcsolatok védelme || 6,67 || 4.67 || 7.19 A 4. cikk (1) bekezdése a) pontjának negyedik francia bekezdése – A pénzügyi, monetáris vagy gazdaságpolitika védelme || 3,33 || 3.34 || 0 A 4. cikk (1) bekezdésének b) pontja – A személyiség és a magánszemély becsületének védelme || 9,33 || 20.67 || 10.46 A 4. cikk (2) bekezdésének első francia bekezdése – A kereskedelmi érdekek védelme || 16.67 || 14.66 || 11.76 A 4. cikk (2) bekezdésének második francia bekezdése – A bírósági eljárások és jogi tanácsadás védelme || 10 || 1.33 || 7.84 A 4. cikk (2) bekezdésének harmadik francia bekezdése – Az ellenőrzések, vizsgálatok és könyvvizsgálatok céljának védelme || 32 || 32.68 || 45.10 A 4. cikk (3) bekezdésének első albekezdése – Döntéshozatali eljárás, még nem született határozat || 11,33 || 15.33 || 6.54 A 4. cikk (3) bekezdésének második albekezdése – Döntéshozatali eljárás, már született határozat: az érintett intézményen belüli tárgyalások és előzetes egyeztetések részét képező, belső használatra korlátozott állásfoglalások || 8 || 4.00 || 9.15 A 4. cikk (5) bekezdése – Tagállami elutasítás || - || - || - Összesen || 100 || 100 || 100 Az első kérelmek megoszlása 8. A kérelmezők társadalmi és foglalkozási helyzete szerint (%) || 2010 || 2011 || 2012 Tudományos körök || 23.24 || 25.73 || 22.70 Jogászok || 10.69 || 11.30 || 13.58 Civil társadalom (érdekcsoportok, ipar, nem kormányzati szervek stb.) || 8.18 || 8.59 || 10.32 Hatóságok (az EU-intézményeken kívül) || 13.56 || 8.20 || 7.12 Egyéb uniós intézmények || 8.32 || 8.15 || 7.64 Újságírók || 3.35 || 3.25 || 4.81 Nincs meghatározva || 32.68 || 34.78 || 33.83 Összesen || 100 || 100 || 100 9. A kérelmezők országa szerint (%) || 2010 || 2011 || 2012 Ausztria || 2.08 || 1.38 || 1.78 Belgium || 17.95 || 21.42 || 21.85 Bulgária || 0.69 || 0.93 || 0.70 Ciprus || 0.20 || 0.25 || 0.08 Cseh Köztársaság || 4.23 || 0.93 || 2.01 Dánia || 2.02 || 2.11 || 1.58 Észtország || 0.09 || 0.19 || 0.17 Finnország || 0.81 || 1.57 || 0.55 Franciaország || 9.05 || 8.90 || 7.53 Németország || 16.62 || 12.27 || 14.04 Görögország || 1.22 || 1.10 || 1.73 Magyarország || 0.89 || 0.96 || 0.63 Írország || 1.49 || 1.02 || 1.50 Olaszország || 8.85 || 12.37 || 7.54 Lettország || 0.13 || 0.15 || 0.17 Litvánia || 0.31 || 0.42 || 0.30 Luxemburg || 1.99 || 2.12 || 1.79 Málta || 0.22 || 0.12 || 0.17 Hollandia || 4.43 || 4.18 || 4.62 Lengyelország || 2.76 || 2.68 || 2.79 Portugália || 1.16 || 1.15 || 1.11 Románia || 1.11 || 0.87 || 0.91 Szlovákia || 0.56 || 0.56 || 0.81 Szlovénia || 0.52 || 0.31 || 0.22 Spanyolország || 6.86 || 7.16 || 5.70 Svédország || 2.18 || 1.81 || 2.16 Egyesült Királyság || 7.24 || 8.59 || 10.17 EU-n kívüli európai országok || 0.50 || 0.40 || 0.37 Észak-Amerika || 0.11 || 0.23 || 0.88 Ausztrália és Új-Zéland || 0.09 || 0.03 || 0.03 Afrika || 0.05 || 0.02 || 0 Dél-Amerika || 0.05 || 0.02 || 0.03 Ázsia || 0.04 || 0.06 || 0.05 Nincs meghatározva || 3.49 || 3.73 || 6.03 Összesen || 100 || 100 || 100 10. Az érintett terület szerint (%) Főigazgatóság /Szolgálat || 2010 || 2011 || 2012 AGRI – Mezőgazdasági és Vidékfejlesztési Főigazgatóság || 3.15 || 2.62 || 3.44 BEPA – Európai Szakpolitikai Tanácsadó Iroda || 0.03 || 0.11 || 0 BUDG – Költségvetési Főigazgatóság || 1.24 || 1.02 || 0.81 CLIMA – Éghajlatpolitikai Főigazgatóság || 1.21 || 2.22 || 2.86 COMM – Kommunikációs Főigazgatóság || 0.74 || 1.26 || 0.65 COMP – Versenypolitikai Főigazgatóság || 9.07 || 6.99 || 6.81 CONNECT – Tartalmak, Technológiák és Kommunikációs Hálózatok Főigazgatósága[9] || 1.79 || 1.98 || 1.74 DEVCO – EuropeAid Fejlesztési és Együttműködési Főigazgatóság (korábban DEV + AIDCO) || 2.77 || 3.30 || 4.67 DGT – Fordítási Főigazgatóság || 0.36 || 0.14 || 0.20 DIGIT – Informatikai Főigazgatóság || 0.09 || 0.09 || 0.12 EAC – Oktatásügyi és Kulturális Főigazgatóság || 1.13 || 1.05 || 1.13 ECFIN – Gazdasági és Pénzügyi Főigazgatóság || 2.32 || 1.57 || 1.11 ECHO – Humanitárius Segélyek és Polgári Védelem Főigazgatósága || 0.28 || 0.33 || 0.18 ELARG – Bővítési Főigazgatóság || 1.47 || 1.04 || 0.95 EMPL – A Foglalkoztatás, a Szociális Ügyek és a Társadalmi Befogadás Főigazgatósága || 2.74 || 1.64 || 3.47 ENER – Energiaügyi Főigazgatóság || 2.91 || 5.86 || 5.15 ENTR – Vállalkozáspolitikai és Ipari Főigazgatóság || 4.48 || 4.84 || 4.55 ENV – Környezetvédelmi Főigazgatóság[10] || 4.86 || 6.37 || 6.61 EPSO –Európai Személyzeti Felvételi Hivatal || 0.14 || 0.23 || 0.23 ESTAT – Eurostat || 0.31 || 0.20 || 0.20 FPIS – Külpolitikai Eszközökért Felelős Szolgálat[11] || - || - || 0.13 HOME – Belügyi Főigazgatóság || 1.63 || 4.74 || 3.14 HR – Humánerőforrásügyi és Biztonsági Főigazgatóság + OIB + OIL – a Brüsszeli és a Luxembourgi Infrastrukturális és Logisztikai Hivatal + PMO – Személyi Juttatásokat Kezelő és Kifizető Hivatal || 2.29 || 2.34 || 2.98 IAS – Belső Ellenőrzési Szolgálat || 0.09 || 0.05 || 0.02 JUST – Jogérvényesülési Főigazgatóság (korábban JLS)[12] || 6.75 || 2.54 || 3.72 MARE – Tengerügyi és Halászati Főigazgatóság || 0.66 || 0.95 || 0.66 MARKT – Belső Piaci és Szolgáltatási Főigazgatóság || 6.14 || 5.72 || 5.02 MOVE – Mobilitáspolitikai és Közlekedési Főigazgatóság || 3.13 || 3.02 || 2.66 OLAF – Európai Csalás Elleni Hivatal || 0.27 || 0.25 || 0.48 OP – Az Európai Unió Kiadóhivatala || 0.19 || 0.37 || 0.12 REGIO – Regionális Politikai Főigazgatóság || 3.06 || 2.29 || 3.41 RTD – Kutatási és Innovációs Főigazgatóság + JRC – Közös Kutatóközpont || 1.82 || 1.27 || 1.61 SANCO – Egészség- és Fogyasztóügyi Főigazgatóság || 5.44 || 6.96 || 7.28 SCIC – Tolmácsolási Főigazgatóság || 0.08 || 0.00 || 0.02 SG – Főtitkárság || 11.64 || 10.12 || 12.10 SJ – Jogi Szolgálat || 2.68 || 2.76 || 4.37 TAXUD – Adóügyi és Vámuniós Főigazgatóság || 5.30 || 7.80 || 4.92 TRADE – Kereskedelmi Főigazgatóság || 3.06 || 3.47 || 2.48 Összesen || 100 || 100 || 100 [1] HL L 145., 2001.5.31., 43. o. [2] „A minősített dokumentumok az intézményektől vagy az általuk létesített ügynökségektől, a tagállamoktól, harmadik országoktól vagy nemzetközi szervezetektől származó, az érintett intézmény szabályainak megfelelően "TRÈS SECRET/TOP SECRET", "SECRET" vagy "CONFIDENTIEL" minősítésű dokumentumok, amelyek védelme az Európai Unió, illetve annak egy vagy több tagállama alapvető érdeke a 4. cikk (1) bekezdése a) pontjának hatálya alá tartozó területeken, nevezetesen közbiztonsági, védelmi és katonai ügyekben” (a 9. cikk (1) bekezdése). [3] Az alább felsorolt egyes ügyekre vonatkozóan részletesebb információk találhatók az alábbi internetcímen: http://curia.europa.eu/jurisp/cgi-bin/form.pl?lang=en [4] A C-477/10. P. sz., Bizottság kontra Agrofert Holding a.s. ügyben 2012. június 28-án hozott ítélet, még nem tették közzé. [5] A C-404/10 P. sz., Bizottság kontra Editions Odile Jacob SAS. ügyben 2012. június 28-án hozott ítélet, még nem tették közzé. [6] A C-135/11 P. sz., IFAW Internationaler Tierschutz-Fonds kontra Bizottság ügyben 2012. június 21-én hozott ítélet, még nem tették közzé. [7] Kérjük, vegye figyelembe, hogy egyetlen kérelem több dokumentumra is irányulhat, ezért több különböző választ tehet szükségessé. [8] Megjegyzés: a „Válaszok” rovat adatai magukba foglalják az 1049/2001/EK rendelet hatályán kívüli válaszokat, így például a 45/2001/EK rendelet alapján adott válaszokat is. [9] Kérjük vegye figyelembe, hogy ez korábban az Információs Társadalmi és Médiaügyi Főigazgatóság volt. [10] Kérjük vegye figyelembe, hogy a Környezetvédelmi Főigazgatóság 2010-ben Környezetvédelmi Főigazgatósággá és Éghajlatpolitikai Főigazgatósággá alakult át. [11] Kérjük vegye figyelembe, hogy az Európai Külügyi Szolgálat (EEAS) létrehozása óta csak az FPIS dokumentumai maradtak a Bizottság birtokában; [12] Kérjük vegye figyelembe, hogy a Jogérvényesülés, Szabadság és Biztonság Főigazgatósága 2010-ben Jogérvényesülési Főigazgatósággá és Belügyi Főigazgatósággá alakult át.